钦定古今图书集成/理学汇编/文学典/第118卷 > 李潜昭
## 钦定古今图书集成/理学汇编/文学典/第118卷 > 李潜昭

按《扬州府志》：潜昭，字梅舟，海门人。少补郡诸生，嗜古
慕侠，痛父遇难，遂绝意进取。同学多贵显，未尝轻过
其门。花竹自适，动与俗殊，经年远市城也。生平有洁
癖，工音律，长篆刻，好友乐施，独勤为诗古文词。所吟
有半万稿，咏物千馀首，游览千首。论史妄、历代世系
纪年，学为古集，《泡庵乐府》《舟子杂著》七种，自制《印娱
诗馀》全谱。性最矫旷，孏乞游扬，晚犹自秘也。